ปกติมีประจำเดือนวันที่10แต่เดือนที่แล้ววันที่4 มีอะไรกันวันที่ 4 ตุลาคม แบบสวมถุงยางอนามัยแล้วไม่มั่นใจเลยกินยาคุมฉุกเฉินร่วมด้วย(กินวันที่5ตุลาคม) หลังจากนั้นก็มีอาการของยาคุมฉุกเฉิน และมีประจำเดือนวันที่ 15 ปวดท้องกว่าปกติและมีปริมาณมาก 7 วัน อยากสอบถามว่ามีโอกาสท้องหรือป่าวคะ ล่าสุด 18 พฤศจิกายน ยังไม่มาเลยค่ะ เป็นผลข้างเคียงของยาคุมฉุกเฉินหรือป่าว
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องดังนั้นหลังใช้ยา อาจมีอาการปวดท้อง มีเลือดออกผิดปกติได้ภายใน 1-2 อาทิตย์หลังใช้ยา ประจำเดือนมาคลาดเคลื่อนได้ แต่ไม่ควรเกินไปกว่า 35 วันนับจากรอบก่อน ถ้าเกินไปจากนี้แล้ว หรือมีเลือดออกผิดปกติทางช่องคลอดติดต่อกันเกิน 7 วันด้วย ควรตรวจยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากยังมีเลือดออกผิดปกติทางช่องคลอดมาก ไม่ว่าผลตรวจครรภ์จะเป็นอย่างไร ควรไปพบแพทย์